Арал ауданы № 64 орта мектебінің

бастауыш сынып мұғалімі

Қонысбаева Заруханның

« Математика алаңы» атты

элективті курсына құрастырылған

авторлық бағдарламасына

Пікір

Авторлық бағдарлама 1-сынып білім алушылары бойында қоршаған ортадағы заттардың сандық арақатынасы мен кеңістіктегі формаларын сипаттау арқылы оқушылардың математикалық қарапайым түсініктері және таным негіздерін дамыту және тиісті дағдыларын қалыптастыруға мүмкіндік жасайды. Басты міндет - оқушыларды оқыту барысында қалай оқып үйренуді білуге, дербестікке, ізденімпаздыққа, сенімділікке, жауапкершілікке және талдау жүргізуге қабілетті болуға үйрету.

Осы тұрғыда мұғалім балалардың іс-әрекеттерін дұрыс ұйымдастырса, қолданған әдістеме орынды, тиімді болса, балалар білімді ғана меңгермейді, оны қолдануға қатысты тәжірибе де жинақтайды. Жасалған бағдарлама –білім алушының әр түрлі материалдарды пайдаланып, икемділіктері мен ізденістерін арттыру мақсатында ой ұшқырлықтарын, пәнге деген қызығушылықтарын оятып,қарапайым математикалық түсінік-танымын қалыптастыратын құрал болып табылады. Бұл бағдарлама пәндік білім мен білікті дамытумен бірге кең ауқымды дағдылардың қалыптасуына бағыттылғанымен ерекшеленеді. Олар: білімді функционалдық және шығармашылықта қолдану, сын тұрғысынан ойлау, зерттеу жұмыстарын жүргізу, қарым-қатынас жасаудың түрлі тәсілдерін қолдану, топпен және жеке жұмыс істей алу, мәселелерді шешу және шешімдер қабылдау, танымдық қызметін ынталандыру, логикалық қабілеттерін дамыту.

Бағдарлама мазмұнындағы ұсынылған тапсырмалар математика сабағынан алған білімдерін тексеруге, оны толықтыруға, оқушының оқуға деген жауапкершілігін арттыруға бағытталып құрастырылды.

«Математика алаңы» элективті курс бағдарламасы 35 сағатқа жоспарланған және жалпы білім беретін орта мектептерде жаңартылған білім мазмұны бойынша 1-сыныпқа арналған.

**Түсінік хат**

Математика бойынша бастапқы білім сыни тұрғыдан ойлау қабілетін дамытады, зерттеу және қарым-қатынастың, математикалық білімді өмірде қолданудың алғашқы дағдыларын қалыптастыруға ықпал етеді.

1- сынып білім алушылары «Математика алаңы» курсын игере отырып, талдау, синтездеу, жіктеу, салыстыру, себеп-салдарлық қатынастар мен заңдылықтарды анықтауды жетілдіреді, түрлі заттар мен қоршаған орта құбылыстарын сипаттау үшін математикалық тілдің негіздерін игере жүріп, білім мен іс-әрекет тәсілдерін меңгереді, мұның барлығы жинақтала келе оқи білуге негіз болады.

Математика алаңы» курсын оқыту бейнелік және логикалық ойлауды дамытуға, математикалық тілді дамытуға, оқу-танымдық және практикалық міндеттерді шешуге, айтылған пікірді дәйектеу, дәлелдеу, негіздеу біліктерін дамытуға, басқалардың пікірлерін бағалау және қабылдауға негізделді.

Бағдарламада 10көлеміндегі сандарды, кестелік қосу, азайту, теңдік, теңсіздік, сөз есеп шығару сияқты тақырыптар қамтылған. Берілген жаттығулар оқушының жас ерекшелігі мен қабілеттілігіне сәйкес құрылған. Оқушылардың жеке тұлғалық ерекшеліктеріне сай оқи білуіне, мән-мағынасына терең бойлауына, түйсіне қабылдауына мүмкіндік жасалды.

Нақты, тиянақты сөйлеп, өз ойларын жүйелі жеткізе білуге үйрету жоспарланды.

Ұсынылған тапсырмалар математика сабағынан алған білімдерін тексеруге, оны толықтыруға, оқушының оқуға деген жауапкершілігін арттыруға көмектеседі. Тапсырмадағы тірек сызбалар ұсынылып, оқушының өтілген тақырыпты игеруін, пысықтауын, ой қорытуын жеңілдетеді. Таңдап алынған тапсырмалар шыдымдылықты, зеректілікті және еңбексүйгіштікті талап етеді. Оқушының ақыл ойын дамыту, ойлау қабілетін жетілдіру, пәнге деген қызығушылығын арттыру арқылы білімдерін жетілдіру, математикалық ұғымдар мен іс - әрекет тәсілдерін оқып үйрету және білім, білік дағдыларын арттыру үшін әр тараудың соңында білімді тиянақтауға,курс соңында білім,білік,дағдыларын жүйелеп,пысықтауға,өз білімдерін тексеруге,өзін-өзі бағалауға сағаттар бөлініп,жоспарланды. Қазақстан Республикасы Мемлекеттік жалпыға міндетті білім беру стандартының типтік оқу жоспарына сәйкес бастауыш білім беру деңгейіндегі математика пәнін оқыту 1-сыныптарда 4 сағатты,оқу жылы көлемінде 140 сағатты құрап отыр.Бұл бағдарлама бойынша оқу жүктемесі аптасына 1 сағаттан, оқу жылында 35 сағатты (35 апта) құрайды. Оның ішінде қарапайым түсініктерге байланысты жұмыстарға- 6 сағат , қосу және азайту кестелерін тереңірек меңгертуге 6 сағат, танымдық қабілеттерін дамыта түсуге арналған жұмыстарға-13 сағат ,өзіндік жұмыстарға- 2 сағат, өткен материалды қайталау,пысықтау жұмыстарына 5 сағат бөлініп отыр.

«Математика алаңы» курсының мазмұны 4 бөлімнен (тараулардан) тұрады:

1. Қарапайым түсініктер.

2. Сандар туралы ертегі.

3. Сиқырлы фигуралар. 4. Қызықты есептер.

**Бағдарламаның мақсаты мен міндеттері:**

**Мақсаты:** Оқушының ақыл ойын дамыту, ойлау қабілетін жетілдіру, пәнге деген қызығушылығын арттыру арқылы білімдерін жетілдіру..Математикалық ұғымдар мен іс - әрекет тәсілдерін оқып үйрету және білім, білік дағдыларын арттыру.

**Міндеттері:**

- Оқушылардың есте сақтау қабілетін дамыту;

- Ауызша және жазбаша кестелік қосу, азайтуды үйрету;

- Кестелер, тірек сызбалар арқылы жұмыс істеуді меңгерту;

- Шығармашылық тапсырмалар арқылы балалардың логикалық ойын дамыту;

**Бағдарламаны оқудағы білім, білік дағдылары:**

**Білу:**

- Заттарды санай білу;

- Қайсысы артық немесе кем екенін айта білу;

- Заттар тобын көз мөлшермен санау арқылы және сәйкестендіру арқылы салыстырту;

- Геометриялық фигуралардың атауларын білу;

- Есепті шеше білу;

- Логикалық тапсырмалармен жұмыс жасай алу;

**Қолдана алу:**

- ауызша және жазбаша есептеуді талдау ;

- өз бетінше есептің қысқаша шартын құра алаып,жазу;

- математикалық терминдерді қолдана алу;

- геометриялық фигураларды анықтау,ажырату.

**Білім, білік, дағды деңгейіне қойылатын талаптар.   
Танымдық бағыт бойынша:**

- көрсетілген тәсілдерді пайдалана отырып, өрнектердің мәндерін ауызша есептей алу:   
- ауызша қосу мен азайтуды орындау және оны тексеру:   
- Қосу мен азайту амалдарынан тұратын және жақша арқылы жазылған өрнектердегі амалдардың орындалу тәртібін анықтау және өрнектің мәнін таба білу:   
- Қосу және азайту амалдарынан тұратын, қосу, азайтуу амалдарының компоненттері мен нәтижесінің өзара байланысы арқылы өрнектерді шеше білу;   
Біліктілігі:   
- математикалық білімді күнделікті өмірде қолдана алу;   
- өтілген материалдар бойынша оқушылар тарапынан жиі жіберілген қателерді анықтай алу;   
- көбейту және бөлу амалдарын шапшың есептей алу;   
  
**Практикалық бағыт бойынша:**

- жылдам есептей алу;   
- математикалық ұғымдарды меңгеру   
- шығармашылық және логикалық қабілетін арттыру.   
Қоғамның қазіргі даму кезеңінен туындап отырған сұранысқа орай анықталған мақсаттар мен міндеттер бастауыштың математикалық білімінің жаңа мазмұнын жасаудың, онымен үйлесімді оқытудың әдіс-тәсілдерін, құрал-жабдықтарын және ұйымдастыру түрлеріндегі математикалық сауаттылықты анықтаудың қажеттілігін көрсетеді. Осыған орай бүгінгі күн талабына сай даярланған, көзі ашық, білім дәрежесі жоғары, жан-жақты дамыған адамды қалыптастыру үшін сапалы білім беру қажеттілігі туындап отыр. Бүгінгі күні математиканың қолданылмайтын жері жоқ. Сондықтан әр оқушыны математикалық сауаттылықтың жоғары деңгейіне жеткізу міндеті тұр. Осы міндетті шешу мақсатында сынып оқушыларының математика пәніне деген қызығушылығын арттыру үшін, білім, білік дағдыларын арттыру мақсаты «Математика алаңы» бағдарламасын құрастырдым.   
«Математика алаңы» бағдарламасы арқылы оқушылар тез ойлау, жылдам есептеу дағдылары қалыптасады Бұған қоса математикалық, логикалық, танымдық мағлұматтарды меңгереді, ақыл-ойы, ойлау қабілеті жетілдіріледі.   
  
**“Математика алаңы»“ курсын меңгерудің жоспарланған нәтижелері:**

- Бағдарламаны оқыту барысында заттарды санауды толықтай игеру;

- Қосу, азайтуды, жазуды, оқуды, салыстыра отырып талдау;

- Геометриялық фигураларды бір – бірінен ажырату;

- Қосу мен азайтудың қасиеттерін дәлелдеу;

- Логикалық есептерді шешудің жолын табу;

-мұғалімнің басшылығымен бірлескен ұжымдық және топтық іс-әрекет

дағдыларын шығармашылық процесінде меңгеру;

-оқушының математикалық сөйлеу тілін дамыту.

-Сабақтастық және тереңдету принципін сақтай отырып, бүкіл курс бойынша білімдер мен дағдыларды жүйелі дамыту және тереңдете түсу қамтамасыз етіледі.

**Бағдарламаның мазмұны:**

**Қарапайым түсініктер (6 сағат)** Математика курсының негізгі обьектісі сан және олармен орындалатын арифметикалық амалдарды оқытып үйретуге арналған, жүйелі дайындық жұмысы жүргізіледі.

**1 – 10 көлеміндегі сандар (2 сағат)** Оқытып үйретудің маңызды міндеті – сан және цифр жайында түсінік қалыптастыру, осыған орай сандардың атауларын және олардың сәйкес цифрлармен белгіленетіндігін игерту, цифрларды жазу дағдысын қалыптастыру. Санның атауын оқушылар естиді және айтады, ал цифрды көреді және жазады. Жаңа санды бұрыннан белгілі сандармен салыстыру, ең кіші бір таңбалы және ең үлкен бір таңбалы санды анықтау;

**Қайталау (1 сағат)** Оқытудың негізгі нәтижелерін тиянақтап, бекіте түседі және олардың қай деңгейде игерілгендігін анықтауды жүзеге асырады;

**Сандар әлемі туралы ертегі (2 сағат)** Оқушылардың ой қиялын шығармашылығын дамыту; Өз қиялынан оқиғалар құрастыруға бейімдеу;

**Мәнді санамақтар (1 сағат)** Санамақтар арқылы оқушылардың тілдерін дамыту. Есте сақтау қабілеттерін арттыру;

**Ойлан, тап (1 сағат)** Баланың қызығушылығын, ынтасы мен ықыласын туғызып белсенділігін арттырады;

**Қосу, азайтуға байланысты көңілді есептер (2 сағат)** Ойын элементтері мен қызықты ізденіс сәттерін тиімді қолдану қажеттігін туғызу, өзіндік іс - әрекетке, ақыл ойының дамуына түрткі болады;

**Қайталау (1 сағат)** Қорытындыны нәтижесі - іс әрекет жасауға жаттығу;

**Геометриялық фигуралар сыр шертеді (3 сағат)** Заттың пішінін бағамдау геометриялық фигураларды ажыратуға, бөліктерге бөлу, бөліктерден фигура құрау, топтау көзделінеді;

**Жұмбақ есептер (3 сағат)** Жұмбақ есептер арқылы қызықтырып, зейінін қалыптастыру;

**Өрнектер (3 сағат)** Санды өрнектер мен әріпті өрнектерді ажырату, есептеуге үйрету;

**Қайталау (1 сағат)**

**Логикалық есептер (3 сағат)** Есеп ұғымының бір мәнді белгісін оқушыларға аңғартатын жұмыс түріне жатады. Сурет бойынша әңгіме құрастырып үйренеді;

**Он көлеміндегі сандарды қосу, азайту (2 сағат)** Ауызша қосып, азайтуға төселдіру;

**Геометриялық фигура (2 сағат)** Әр алуан белсенді жұмыстарды орындауға бағытталады;

**Пысықтау (1 сағат)**

**Өзіндік жұмыстар – (2 сағат)**

**Курстың негізгі тарауларын оқытудың мақсаттары:**

|  |  |  |
| --- | --- | --- |
| **р/с** | **Тарау аттары** | **Мақсаты** |
| **1** | **Қарапайым түсініктер** | Ауызша тез санау қабілеттерін дамытуға, қосу және азайту кестелерін тереңірек меңгерту, бірнеше сандарды ретімен қосуды меңгертутез есептеуге бағыттау. Сайыс-ойын есептерді еркін орындауға баулу,оқушылардың қызығушылығын арттыру. |
| **2** | **Сандар туралы ертегі** | Тірек білімдерін жетілдіру, ондықтан аттау арқылы қосу және азайту тәсілдерін үйрету,сандардың ондық және бірліктер құрамы арқылы қосу және азайту, сандардың құрамын меңгерту, теңдеу құруды, қосу мен азайту кестесін меңгеруін жетілдіру. |
| **3** | **Сиқырлы фигуралар** | Қоршаған ортадағы геометриялық фигураларды іздестіруге, геометриялық фигураларды пайдалана отырып қандай жаңа фигураларды шығаруға болатынын түсіндіру. Санды өрнектер мен әріпті өрнектерді ажырату, есептеуге үйрету; геометриялық фигуралар арасындағы негізгі қатынастарды анықтау біліктерін кеңейту (үлкен – кіші, жоғары – төмен, кең – тар, жуан – жіңішке, қалың – жұқа);Математикалық сөйлеу тілін дамыту. |
| **4** | **Сиқырлы есептер** | санаудың ірі бірлігі – ондықты құрастыру, 100-ге дейін ондықтармен санау, жазу және салыстыру;ондықтарды ауызша қосу және азайтуды орындау санды өрнектерді (қосынды, айырма) ажырату, құрастыру, жазу және оқуды жетілдіру;  «+», «–», «=», «>», «<» белгілерін қолдану толықтай жүзеге асыру. |

**«Математика алаңы» (Барлығы- 35 сағ,аптасына- 1 сағат)**

|  |  |  |  |  |  |
| --- | --- | --- | --- | --- | --- |
| **Реттік №** | **Тоқсан бойынша №** | **Сабақтың тақырыбы** | **Сағат саны** | **Мерзімі** | **Ескерту** |
| **«Қарапайым түсініктер» ( 12 сағ)** | | | | | |
| **1** | **1** | Заттардың қасиеттері.Заттарды санау | 1 |  |  |
| **2** | **2** | **Заттарды әр түрлі белгілері бойынша салыстыру** .Өлшем,пішін туралы түсінік | 1 |  |  |
| **3** | **3** | **Кеңістік туралы түсінік (**оң жақта, сол жақта, жоғарыда, төменде, үстінде, астында, арасында, алдында, артында) | 1 |  |  |
| **4** | **4** | **Уақыт туралы түсінік**.Бұрын.Кейін. | 1 |  |  |
| **5** | **5** | **Заттарды әртүрлі белгілері бойынша салыстыру**.Бірдей.Әртүрлі | 1 |  |  |
| **6** | **6** | Ұзын-қысқа,биік-аласа,кең-тар,үлкен-кіші жуан-жіңішке,қалың-жұқа | 1 |  |  |
| **7** | **7** | Артық, кем, сонша. Тура және кері санау | 1 |  |  |
| **8** | **8** | Реттік санау. Нешінші? | 1 |  |  |
| **9** | **9** | Түзу,қисық сызықтар | 1 |  |  |
| **10** | **1** | Нүкте,кесінді | 1 |  |  |
| **11** | **2** | Сәуле,бұрыш | 1 |  |  |
| **12** | **3** | Фигураларды бөліктерге бөлу және құрастыру | 1 |  |  |
|  |  | **«Сандар туралы ертегі»** **(5 сағ)** |  |  |  |
| **13** | **4** | Көп,біреу. 1 саны және цифры | 1 |  |  |
| **14** | **5** | 2,3,4 саны және цифры .сандардың құрамы | 1 |  |  |
| **15** | **6** | 6,7,8,9 сандарының құрамы | 1 |  |  |
| **16** | **7** | Қосу мен азайтуға байланысты көңілді есептер | 1 |  |  |
| **17** | **8** | Өткенді қайталау | 1 |  |  |
| **«Сиқырлы фигуралар» (9 сағ)** | | | | | |
| **18** | **1** | Геометриялық фигуралар сыр шертеді | 1 |  |  |
| **19** | **2** | Геометриялық фигуралар сыр шертеді | 1 |  |  |
| **20** | **3** | Сиқырлы үшбұрыштар | 1 |  |  |
| **21** | **4** | Жұмбақ есептер | 1 |  |  |
| **22** | **5** | Басқатырғыш ребустар | 1 |  |  |
| **23** | **6** | Санды өрнектер | 1 |  |  |
| **24** | **7** | Әріпті өрнектер | 1 |  |  |
| **25** | **8** | Өткенді қайталау | 1 |  |  |
| **26** | **9** | Өзіңді тексер | 1 |  |  |
| **«Қызықты есептер» (9 сағ)** | | | | | |
| **27** | **1** | Логикалық есептер | 1 |  |  |
| **28** | **2** | Логикалық есептер | 1 |  |  |
| **29** | **3** | Логикалық есептер | 1 |  |  |
| **30** | **4** | 10 көлеміндегі сандарды қосу және азайту | 1 |  |  |
| **31** | **5** | Онға дейінгі сандарды қосу, азайту | 1 |  |  |
| **32** | **6** | Ондықтармен санау | 1 |  |  |
| **33** | **7** | Ондықтарды қосу және азайту | 1 |  |  |
| **34** | **8** | Пысықтау | 1 |  |  |
| **35** | **9** | Өз біліміңді тексер | 1 |  |  |

**Оқу-әдістемелік құралдар.**

1. ҚР-сы БҒМ 2013 жылғы 3 сәуірдегі №115 бұйрығымен бекітілген « Жалпы білім беру ұйымдарына арналған жалпы білім беретін пәндердің таңдау курстарының және факультативтік үлгілік оқу бағдарламалары»

2. Бастауыш білім берудің мемлекеттік жалпыға міндетті стандарты.Қазақстан Республикасы Оқу-ағарту министрінің 2022 жылғы 3-тамыздағы №348 бұйрығына 2-қосымша.

3.Математика Ә.Б. Ақпаева, Л.А.Лебедева, М.Ж.Мыңжасарова, Т.В.Лихобабенко«Алматы кітап баспасы», 2021ж

4. «Бастауыш мектептің математикасы» Т.Л.Пахомова

5.Қызықты математика Ә.Б. Ақпаева, М.Ж.Мыңжасарова, Т.В.Лихобабенко «Алматы кітап баспасы», 2022ж

6. «Ойнайық та, ойлайық» Алматы кітап 2016.   
7. «Кім зерек?» Алматы 2013.   
8. Математика және информатика журналы 2002, № 6.   
9. «Математикадан өзіндік және бақылау жұмыстары» авторлары: К.Ерешева, Г. Жамалбекова «Өлке» баспасы Алматы 2009   
10. «Қызықты математика» Ә.Б.Ақпаева,Л.А.Лебедева, В.В.Буровова «Алматыкітап» 2011ж.   
11. «Математикадан дидактикалық ойындар және қызықты тапсырмалар»   
Ш.Х.Құрманалина, С.Ш. Сәрсенбаева, Р.Қ. Өміртаева «Атамұра» 1997ж.   
12. «Математикадан ойындар мен қызықты тапсырмалар» Т.К.Жикалкина,. Алматы «Рауан» 1992ж.

**Мұғалімдерге және оқушыларға ұсынылатын әдебиеттер тізімі:**

1. Е.Шаханов Логикалық жаттығулар жинағы Астана 1999ж

2. Математикалық жазулар. Алматыкітап баспасы, 2012

3..Математика өзіндік және бақылау жұмыстары. Өлке баспасы-2010ж.

4. Ж.Бейсеков Математикалық зияткерлік сайысына байланысты берілген есептер.Самұрық

5. Илиясов С Т. Математика пәні бойынша бастауыш сынып оқушыларының логикалық ойлау және есептеу дағдыларын дамытуға арналған тапсырмалар жинағы. «Келешек-2030» баспасы ЖШС,2010

6. Л.Г. Петерсон Сиқырлы сандар әлемінде.

7. Математикалық жазулар. Алматыкітап баспасы, 2012

8. Бастауыш сынып әдістемелігі журналы 2015-2016ж.

9. «Білім шыңы - Ғылым сыры» журналы 2015ж.

10.Сиқырлы пішіндер мен сандар әлемінде. Шикула 2017ж.

11. Математика 109 сабақ. 1-сынып. Жаманғараева Н.

11. Ә.Тұрғынбаев «Логика» Алматы «Білім» 2014 ж   
12.Математика 1-сынып. Бақылау және тексеру жұмыстарына арналған дәптер Алматыкітап 2011ж

13.«Бастауыш мектеп» журналы 2019 ж № 5-6 14.«Мектеп» журналы 2018 ж. № 6-7

15.«OPIQ.KZ» оқу платформасы